OpenLLM-France/wikimedia huggingface dataset:
# Boja acadèmia de policia 4

Boja acadèmia de policia 4 (títol original: Police Academy 4: Citizens on Patrol) és una pel·lícula estatunidenca realitzada per Jim Drake, sortit l'any 1987. És el quart lliuramet de la sèrie Police Academy.Ha estat doblada al català.

## Argument

L'excèntric comandant Eric Lassard acaba de posar a punt un ambiciós i instructiu programa que defensarà en la convenció internacional de policia. El programa batejat C.O.P. « Citizens On Patrol » tindrà per missió de formar ciutadans voluntaris en l'ofici de policia així com de reforçar la confiança entre la població i els serveis de policia. Només està despert el capità Harris i, en l'absència del comandant Lassard, intenta fer tot el possible per sabotejar el projecte.

## Repartiment

* Steve Guttenberg: el sergent Carey Mahoney
* Michael Winslow: el sergent Larvell Jones
* David Graf: el sergent Eugene Tackleberry
* G. W. Bailey: el capità Thaddeus Harris
* Lance Kinsey: el tinent Proctor
* Bob Goldthwait: l'oficial Zed
* Bubba Smith: el sergent Moses Hightower
* Tim Kazurinsky: l'oficial Sweetchuck
* Leslie Easterbrook: el tinent Debbie Callahan
* George Gaynes: el capità Eric Lassard
* Billie Bird: Lois Feldman
* Sharon Stone: Clara Mattson
* Marion Ramsey: el sergent Laverne Hooks
* George R. Robertson: el comandant Henry J. Hurst
* David Spade: Kyle
* Brian Backer: Arnie
* Corinne Bohrer: Laura
* Tad Thacker: Tommy Conklin
* Brian Tochi: Elvis Nogata
* Scott Thomson: el sergent Chad Copeland
* Arthur Batanides: Max Kirkland
* Colleen Camp: Kathleen Kirkland-Tackleberry
* Andrew París: Bud Tackleberry
* Jackie Joseph: la Sra. Kirkland
* Derek McGrath: Butterworth
* Randall 'Tex' Cobb: Zack
* Jack Creley: El jutge
* Kay Hawtrey: La poeta
* Steve Caballero: Un skater

## Al voltant de la pel·lícula

Aquesta pel·lícula marca l'última aparició de Steve Guttenberg en el paper de Carey Mahoney però també el retorn de G. W. Bailey en el paper de Thaddeus Harris, amb els seus « Més de pressa! Més de pressa! ».

## Referències

* ↑ esadir.cat. Boja acadèmia de policia 4. esadir.cat.
* ↑ «Police Academy 4: Citizens on Patrol». The New York Times.
# Fotogramas de Plata 2009

La 60a cerimònia de lliurament dels Fotogramas de Plata 2009, lliurats per la revista espanyola especialitzada en cinema Fotogramas, va tenir lloc el 15 de març de 2010 a la discoteca Joy Eslava de Madrid. Fou presentada per Anabel Alonso.

## Candidatures
### Millor pel·lícula espanyola

| Pel·lícula | Director | Resultat |
| Celda 211 | Daniel Monzón | Guanyadora |

### Millor pel·lícula estrangera

| Pel·lícula | Director | Resultat |
| Gran Torino | Clint Eastwood | Guanyadora |

### Tota una vida

| Intèrpret | Resultat |
| José Luis Borau | Guanyadora |

### Millor actriu de cinema

| actriu | Pel·lícula | Resultat |
| Penélope Cruz | Los abrazos rotos | Guanyadora |
| Blanca Portillo | Los abrazos rotos | Candidata |
| Maribel Verdú | Tetro | Candidata |

### Millor actor de cinema

| Actor | Pel·lícula | Resultat |
| Lluís Homar | Los abrazos rotos | Candidat |
| Hugo Silva | Mentiras y gordas | Candidat |
| Luis Tosar | Celda 211 | Guanyador |

### Millor actor de televisió

| Actor | Sèrie de televisió | Resultat |
| Gonzalo de Castro | Doctor Mateo | Candidat |
| Juan Diego | Los hombres de Paco | Guanyador |
| Paco León | Aída | Candidat |

### Millor actriu de televisió

| Actriu | Sèrie de televisió | Resultat |
| Marián Aguilera | Los hombres de Paco | Candidata |
| María Castro | Sin tetas no hay paraíso | Candidata |
| Adriana Ugarte | La Señora | Guanyadora |

### Millor actriu de teatre

| Actriu | Muntatge | Resultat |
| Carmen Machi | La tortuga de Darwin | Candidata |
| Natalia Millán | Chicago | Candidata |
| Concha Velasco | La vida al davant | Guanyadora |

### Millor actor de teatre

| Actor/companyia | Muntatge | Resultat |
| Sergi López i Ayats | Non solum | Guanyador |
| Pepón Nieto | Sexos | Candidat |
| Pepe Viyuela | El pisito | Candidat |

### Intèrpret més buscado a www.fotogramas.es

| Intèrpret | Resultato |
| Mario Casas | Candidat |
| Amaia Salamanca | Guanyadora |
| Hugo Silva | Candidat |

## Referències

* ↑ Penélope Cruz, Maribel Verdú, Blanca Portillo, Luis Tosar, Lluís Homar y Hugo Silva optan a los Fotogramas de Plata, Europa Press, 25 de gener de 2010
* ↑ la Alfombra Roja, fotogramas.es

## Vegeu també

* Medalles del Cercle d'Escriptors Cinematogràfics de 2009
* XXIV Premis Goya
* 54a edició dels Premis Sant Jordi de Cinematografia
* XIX Premis de la Unión de Actores
* Premis Gaudí 2010
* XIX Premis Turia

## Enllaços externs

* Consulta dels Fotogramas de Plata de l'any a l'IMDB
* Fotogramas de Plata 2009 a la revista Fotogramas
# Lowiena

Lowiena és una forma neerlandesa del nom «Lluïsa» que es fa servir als Països Baixos com a mínim des del segle xix. Tot i que continua sent poc comú, presenta una major freqüència a la part septentrional del país (Frísia, Groningen i Drenthe).

## Referències

* ↑ «Stambomen van Nederlands Joodse families» (en neerlandès).
# Lowndesboro (Alabama)

Lowndesboro és una població dels Estats Units a l'estat d'Alabama. Segons el cens del 2000 tenia 140 habitants.

## Demografia

Segons el cens del 2000, Lowndesboro tenia 140 habitants, 58 habitatges, i 40 famílies. La densitat de població era de 67,6 habitants/km².
Dels 58 habitatges en un 29,3% hi vivien nens de menys de 18 anys, en un 55,2% hi vivien parelles casades, en un 12,1% dones solteres, i en un 31% no eren unitats familiars. En el 29,3% dels habitatges hi vivien persones soles el 20,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,41 i el nombre mitjà de persones que vivien en cada família era de 2,98.
Per edats la població es repartia de la següent manera: un 27,1% tenia menys de 18 anys, un 4,3% entre 18 i 24, un 27,9% entre 25 i 44, un 17,1% de 45 a 60 i un 23,6% 65 anys o més.
L'edat mediana era de 42 anys. Per cada 100 dones hi havia 94,4 homes. Per cada 100 dones de 18 o més anys hi havia 88,9 homes.
La renda mediana per habitatge era de 27.917 $ i la renda mediana per família de 35.833 $. Els homes tenien una renda mediana de 23.750 $ mentre que les dones 41.250 $. La renda per capita de la població era de 17.101 $. Aproximadament el 16% de les famílies i el 29,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
# Luis Fernández Fernández-Madrid

Luis Fernández Fernández-Madrid (Santander (Cantàbria), 1921 - ?) fou un polític espanyol, governador civil d'Alacant i Sevilla durant la transició espanyola i senador en la II, III i IV legislatures.
Llicenciat en dret, ingressà al Cos Tècnic de l'Administració de l'Estat. Ha estat delegat del Ministeri d'Informació i Turisme a Cáceres, Saragossa, La Corunya i Barcelona i subdirector general de premsa. En juny de 1976 fou nomenat governador civil de la província d'Alacant. Deixà el càrrec el 6 d'agost de 1977 quan fou nomenat governador civil de la província de Sevilla. Durant el seu mandat es van produir tensions i enfrontaments al sector agrari amb el Sindicat d'Obrers del Camp (SOC) i la CNT. Va ocupar el càrrec fins a juliol de 1980. Va ingressar a Alianza Popular, amb la que fou candidat al Senat per Sevilla i fou escollit a les eleccions generals espanyoles de 1982, 1986 i 1989. Fou vocal de la Comissió de Defensa de 1982 a 1993 i vocal de la Diputació Permanent del Senat de 1989 a 1993. Fou un dels 53 senadors d'Alianza Popular que van presentar un recurs d'inconstitucionalitat sobre l'estatut de Castella i Lleó.

## Referències

* ↑ Biografías, El País, 5 de juny de 1976
* ↑ Nombramientos, ABC, 6 d'agost de 1977
* ↑ Los incendios de campos de trigo, un aviso del problema agrario andaluz, El País, 17 de juny de 1980
* ↑ «Crónicas de la Transición Andaluza». Arxivat de l'original el 2018-11-27. [Consulta: 26 novembre 2018].
* ↑ FERNÁNDEZ FERNÁNDEZ-MADRID, LUIS, al web del Senat
* ↑ Carlos Javier Salgado Fuentes La evolución de la identidad regional en los territorios del antiguo Reino de León, p. 554
# Lucien Poincaré

Lucien Poincaré (Bar-le-Duc, 22 de juliol de 1862 – París, 9 de març de 1920) fou un físic i alt funcionari francès, germà menor del president de la República Raymond Poincaré i cosí germà del matemàtic Henri Poincaré.

## Vida i obra

Lucien Poincaré va fer estudis superiors de ciències de 1883 a 1886 a l'École normale supérieure i a la Facultat de ciències de París i es llicencià en matemàtiques i física. Fou company de promoció de Paul Painlevé.
Fou professor d'institut a Bourges (1886-1887) i després esdevé préparateur al laboratori de física de la Facultat de ciències de París (1887). Va defensar la seva tesi doctoral de física el 1890 amb el títol Recherches sur les électrolytes fondus. Ocupà seguidament diversos llocs en l'ensenyament i en la inspecció d'ensenyament. Publicà articles científics i alguns llibres.
Fou secretari de la Société Française de Physique. Intervingué en el donatiu de llibres científics que feu el govern francès a la Biblioteca de Catalunya. L'any següent fou nomenat membre corresponent de la Secció de Ciències de l'Institut d'Estudis Catalans.

## Publicacions

* La physique moderne, son évolution. Paris: Flammarion, Bibliothèque de philosophie scientifique, 1906 (1920)
* L'Électricité. Flammarion, Bibliothèque de philosophie scientifique, 1907
* Éducation, Science, Patrie. Flammarion, Bibliothèque de philosophie scientifique, 1926
# Luis Pérez Romero

Luis Pérez Romero (Madrid, 25 de desembre de 1980) és un ciclista espanyol, ja retirat, que fou professional del 2004 al 2007. En el seu palmarès destaca una victòria d'etapa a la Volta a Catalunya de 2006 i la general de la Volta a Chihuahua del mateix any.

## Palmarès

* 2000
** 1r a la Oñati Saria
* 2003
** 1r al GP Macario
** Vencedor d'una etapa de la Volta a Navarra
* 2006
** 1r a la Volta a Chihuahua i vencedor de 2 etapes
** Vencedor d'una etapa de la Volta a Catalunya

## Referències

* ↑ «PÉREZ ROMERO Luis». [Consulta: 17 desembre 2022].
* ↑ «Edición del dimecres 17 maig 2006, Página 48 - Hemeroteca - MundoDeportivo.com». [Consulta: 17 desembre 2022].
* ↑ AS, Diario. «Luis Pérez Romero escoge el ProTour para estrenarse» (en castellà), 17-05-2006. [Consulta: 17 desembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Luis PEREZ ROMERO» (en italià). [Consulta: 17 desembre 2022].

## Enllaços externs

* Fitxa a sitiodeciclismo.net
# Lyndon (Kansas)

Lyndon és una població dels Estats Units a l'estat de Kansas. Segons el cens del 2000 tenia 1.038 habitants.

## Demografia

Segons el cens del 2000, Lyndon tenia 1.038 habitants, 419 habitatges, i 297 famílies. La densitat de població era de 534,4 habitants/km².
Dels 419 habitatges en un 32,9% hi vivien nens de menys de 18 anys, en un 58,5% hi vivien parelles casades, en un 8,4% dones solteres, i en un 28,9% no eren unitats familiars. En el 24,8% dels habitatges hi vivien persones soles el 15,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,46 i el nombre mitjà de persones que vivien en cada família era de 2,91.
Per edats la població es repartia de la següent manera: un 26% tenia menys de 18 anys, un 7% entre 18 i 24, un 26,3% entre 25 i 44, un 22,4% de 45 a 60 i un 18,2% 65 anys o més.
L'edat mediana era de 39 anys. Per cada 100 dones de 18 o més anys hi havia 91 homes.
La renda mediana per habitatge era de 36.250 $ i la renda mediana per família de 44.231 $. Els homes tenien una renda mediana de 33.750 $ mentre que les dones 19.671 $. La renda per capita de la població era de 16.968 $. Entorn del 7,8% de les famílies i el 10,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lyndon». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 6 agost 2010].
* ↑ «Geographic Comparison Table- Lyndon». American Fact Finder. Oficina del Cens dels Estats Units, 12-01-2010.
# Maggie Thrash

Margaret Thrash és una escriptora estatunidenca de ficció per a joves i autora de memòries, més coneguda per la novel·la gràfica autobiogràfica Honor Girl .
Honor Girl, el primer llibre de Thrash, va ser publicat per Candlewick Press el 2015. El llibre descriu la seva vida com a adolescent i com va anar descobrint el seu lesbianisme mentre assistia a un campament d'estiu conservador. Va rebre crítiques molt favorables i va ser nomenat finalista del Los Angeles Times Book Prize 2016 en la categoria de Novel·la Gràfica/Còmics.
Les seves memòries següents, Lost Soul Be At Peace, publicades el 2018, exploren un període de depressió adolescent i les seves relacions amb la seva família, sobretot amb el seu pare, un jutge federal.
Thrash també ha escrit dos llibres en una sèrie de misteri per a adults joves. El primer llibre anomenat Strange Truth (abans We Know It Was You) va ser publicat el 2016 per l'editorial Simon Pulse de Simon & Schuster. La seqüela, Strange Lies, es va publicar l'octubre de 2017.
Thrash actualment viu al Greater Boston, Massachusetts. Col·laborava amb freqüència a Rookie, una revista en línia (ara desapareguda) per a noies adolescents.

## Referències

* ↑ Biedenharn, Isabella «7 graphic novels to get lost in this fall» (en anglès). , 07-08-2015.
* ↑ Thrash, Maggie. «I WENT TO THE NAZI BEER-PONG HIGH SCHOOL, AND THAT'S EXACTLY WHY I WRITE SATIRE». bookriot.com, 05-09-2017.
* ↑ Bell, Amanda «Maggie Thrash Explains How 'Honor Girl' Is Her Coming Out Story» (en anglès). , 07-09-2015. Arxivat 2015-09-08 a Wayback Machine.
* ↑ Valdivia Rude, Mey «Drawn to Comics: 15-Year-Old Maggie Thrash Interviews Herself in This Brand New Exclusive "Honor Girl" Excerpt» (en anglès). , 02-05-2017.
* ↑ Brosgol, Vera «Maggie Thrash's 'Honor Girl'» (en anglès). , 21-08-2015.
* ↑ «2016 L.A. Times Book Prize finalists announced». The Los Angeles Times, 23-02-2016. [Consulta: 3 març 2016].
* ↑ «LOST SOUL, BE AT PEACE by Maggie Thrash». Kirkus Reviews. [Consulta: 5 desembre 2018].
* ↑ «Honor Girl author Maggie Thrash previews their creepy new YA novel». Entertainment Weekly, 04-03-2016. [Consulta: 22 agost 2016].
* ↑ (en anglès) , 01-08-2016.
* ↑ Westmoore, Jean. «Book brief: 'We Know It Was You' by Maggie Thrash». The Buffalo News, 21-10-2016. [Consulta: 25 agost 2017].
* ↑ , 21-08-2017.
* ↑ «Maggie Thrash, Official Publisher Page, Simon & Schuster». Simon & Schuster. [Consulta: 22 agost 2016].
* ↑ (en anglès) , 27-08-2015.
# Maicon Douglas Sisenando

* No s'ha de confondre amb Maicon Pereira Roque.
Maicon Douglas Sisenando (portuguès: Maicon) (Novo Hamburgo, 26 de juliol de 1981), més conegut simplement com a Maicon, és un futbolista brasiler nascut a Novo Hamburgo (Brasil) el 26 de juliol de 1981 que juga de lateral dret al Tre Penne. També ha jugat des del 2003 per la selecció nacional del seu país en més de 50 ocasions.
El 7 de maig de 2014 el seleccionador brasiler Luiz Felipe Scolari el va incloure a la llista final de 23 jugadors que representaran el Brasil a la Copa del Món de Futbol de 2014.

## Referències

* ↑ «Player Profile: Maicon». FIFA [Consulta: 31 juliol 2012]. «Còpia arxivada». Arxivat de l'original el 2012-06-23. [Consulta: 22 maig 2014].
* ↑ Agencia EFE. «Kaká i Ronaldinho, fuera de la lista mundialista». FIFA, 07-05-2014. Arxivat de l'original el 2014-05-08. [Consulta: 6 juny 2014]. (castellà)
* ↑ «World Cup 2014: Kaka and Robinho omitted from Brazil squad». BBC Sport, 07-05-2014. [Consulta: 7 maig 2014].

## Enllaços externs

* Perfil a inter.it Arxivat 2009-12-21 a Wayback Machine.
Maicon amb la selecció brasilera - Plantilles de navegació :
Selecció de futbol del Brasil – Copa del Món de futbol de 2010
1 Júlio César •
2 Maicon •
3 Lúcio (c) •
4 Juan •
5 Felipe Melo •
6 Michel Bastos •
7 Elano •
8 Gilberto Silva •
9 Luís Fabiano •
10 Kaká •
11 Robinho •
12 Gomes •
13 Daniel Alves •
14 Luisão •
15 Thiago Silva •
16 Gilberto •
17 Josué •
18 Ramires •
19 Júlio Baptista •
20 Kléberson •
21 Nilmar •
22 Doni •
23 Grafite •
Seleccionador: Dunga
Selecció de futbol del Brasil – Copa Amèrica de futbol 2011
1 Júlio César •
2 Daniel Alves •
3 Lúcio (c) •
4 Thiago Silva •
5 Lucas Leiva •
6 André Santos •
7 Robinho •
8 Ramires •
9 Pato •
10 Ganso •
11 Neymar •
12 Victor •
13 Maicon •
14 Luisão •
15 Sandro •
16 Elano •
17 Elias •
18 Lucas Moura •
19 Fred •
20 Jádson •
21 Adriano •
22 Jefferson •
23 David Luiz •
Seleccionador: Mano Menezes
Selecció de futbol del Brasil – Copa del Món de futbol de 2014
1 Jefferson •
2 Daniel Alves •
3 Thiago Silva  •
4 David Luiz •
5 Fernandinho •
6 Marcelo •
7 Hulk •
8 Paulinho •
9 Fred •
10 Neymar •
11 Oscar •
12 Júlio César •
13 Dante •
14 Maxwell •
15 Henrique •
16 Ramires •
17 Luiz Gustavo •
18 Hernanes •
19 Willian •
20 Bernard •
21 Jô •
22 Victor •
23 Maicon •
Seleccionador: Scolari :
# MGF

MGF té els següents significats:
* Mutilació genital femenina, ablació del clítoris per raons religioses
* MGF també és el codi ISO 4217 del franc malgaix, antiga moneda oficial de Madagascar
# MG (àlbum de Martin Gore)

MG és el segon àlbum en solitari de Martin L. Gore, més conegut per ser el compositor principal de la banda anglesa Depeche Mode. Consisteix en setze cançons electròniques instrumentals amb una tendència ambiental i sense veu. Se'n va extreure un videoclip per la cançó «Europa Hymn» dirigit per M-I-E i amb il·lustracions de Jan L. Trigg, que fou llançat al febrer de 2015.
Gore va anunciar la publicació d'un EP disponible en format de vinil 12" i descàrrega digital pel 9 d'octubre de 2014. Aquest inclou remescles realitzades per Andy Stott, Virgil Enzinger i Christoffer Berg. En associació amb BitTorrent van llançar un concurs de remescles de la cançó «Featherlight», on la guanyadora seria inclosa en l'edició digital de l'EP.

## Llista de cançons

Totes les cançons foren escrites i compostes per Martin Gore.

## Crèdits

* Martin Gore – direcció artística, disseny, producció
* Q – mescles (totes les cançons); programació addicional (cançons 5, 7–9, 11, 12, 15)
* Will Hinton II – assistent d'estudi
* Stefan Betke – masterització
* Jonathan Kessler – representació
* Paul A. Taylor – direcció artística
* Jan L. Trigg – il·lustracions

## Enllaços externs

* Lloc web oficial
Viccionari
# Mamnoon Hussain

Mamnoon Hussain (urdú: ممنون حُسین) (Agra, 23 de desembre de 1940 - Karachi, 14 de juliol de 2021) (en urdu: ممنون حسین) va ser un empresari i polític pakistanès. Va ser president del seu país entre 2013 i 2018.
# Lloret tigre de Madarasz

El lloret tigre de Madarasz (Psittacella madaraszi) és una espècie d'ocell de la família dels psitacúlids (Psittaculidae) que habita boscos de muntanya del centre i est de Nova Guinea.
# Luzzasco Luzzaschi

Luzzasco Luzzaschi (Ferrara, circa 1545 - Ferrara, 10 de setembre de 1607) va ser un compositor, organista i pedagog italià del Renaixement tardà. Probablement va viure a Ferrara tota la vida.
Tot i que se'l coneix sobretot com a madrigalista, era també organista i pedagog (entre els seus alumnes trobem Girolamo Frescobaldi). Va estudiar amb Cipriano de Rore per esdevenir organista a la cort del duc Alfons II Este, per a qui va escriure la majoria de les composicions.
Luzzaschi va compondre set llibres de madrigals per a cinc veus, que inclouen els famosos Madrigali... per cantare, et sonare, a uno, e doi, e tre soprani (1601). A diferència de diversos madrigalistes de la seva època, Luzzaschi utilitza una línia de soprano rica en ornaments, que anticipa l'estil del primer barroc. Un altre punt distintiu de l'obra de Luzzaschi és l'existència de particions de música per a teclat.
Luzzaschi va ser director del famós Concert delle donne per a les quals compongué madrigals, entre els quals hi ha els esmentats de 1601. Els seus treballs per a aquestes cantants d'excepció van ser probablement l'origen de la seva rica obra vocal.
A part dels madrigals, Luzzaschi va compondre música sacra i va publicar una col·lecció de motets en cinc parts el 1598.

## Bibliografia

* (anglès) Gustave Reese, Music in the Renaissance. New York, W.W. Norton & Co., 1954. ISBN 0-393-09530-4
* (anglès) The Concise Edition of Baker's Biographical Dictionary of Musicians, 8th ed. Revised by Nicolas Slonimsky. New York, Schirmer Books, 1993. ISBN 0-02-872416-X
# Luzon Central

Luzon Central (en filipí Gitnang Luzon, en anglès Central Luzon) és una regió de les Filipines, designada com a Regió III. Comprèn la gran plana central de l'illa de Luzon, la més gran de l'arxipèlag, que genera la major producció d'arròs del país, fet que li ha donat a la regió el sobrenom d'«el Plat d'Arròs de les Filipines».
Limita al nord amb les regions d'Ilocos, la Cordillera i la Vall de Cagayan; al sud amb la Regió de la Capital Nacional (Metro Manila) i CALABARZON; a l'est amb el mar de les Filipines i a l'oest amb el mar de la Xina Meridional.
Consta de set províncies: Aurora, Bataan, Bulacan, Nueva Ecija, Pampanga, Tarlac i Zambales, a més de les ciutats independents d'Angeles o Olongapo. La ciutat de San Fernando és la capital regional.
La superfície de la regió és de 21.542 km². Segons el cens de 2007, té una població de 9.709.177 habitants, amb què era la tercera més poblada de les 17 regions del país.

## Províncies i ciutats independents

La regió de Luzon Central està composta per 7 províncies i 2 ciutats independents:
| Província/Ciutat | Capital | Població (2007) | Àrea (km²) | Densitat de població (per km²) |
| Prov. d'Aurora | Baler | 187.802 | 3.147,3 | 59,7 |
| Prov. de Bataan | Balanga | 662.153 | 1.373,0 | 482,3 |
| Prov. de Bulacan | Malolos | 2.822.216 | 2.774,9 | 1.017,1 |
| Prov. de Nueva Ecija | Palayan | 1.843.853 | 5.751,3 | 320,6 |
| Prov. de Pampanga | San Fernando | 1.911.951 | 1.984,7 | 963,3 |
| Prov. de Tarlac | Tarlac | 1.243.449 | 2.736,6 | 454,4 |
| Prov. de Zambales | Iba | 1493.085 | 3.529,4 | 139,7 |
| Ciutat d'Angeles | — | 317.398 | 60,3 | 5.266,3 |
| Ciutat d'Olongapo | — | 227.270 | 185,0 | 1.228,5 |
| Luzon Central | San Fernando | 9.709.177 | 21.542,5 | 450,7 |
Tot i que l'Oficina Nacional d'Estadística, amb finalitats estadístiques, agrupa les ciutats d'Angeles i Olongapo dins de les províncies de Pampanga i Zambales respectivament, com a ciutats altament urbanitzades són administrativament independents de les seves províncies.

## Vegeu també

* Moncada (Tarlac)

## Referències

* ↑ https://web.archive.org/web/20110718233708/http://www.dbm.gov.ph/lbm_2008-57new.htm
# Mafekhabl

Mafekhabl - Мафэхабль (rus) - és un aül de la República d'Adiguèsia, a Rússia. Es troba a 15 km al nord de Tulski i a 7 km a l'est de Maikop, prop del naixement del riu Guiagà.
Pertany al municipi de Sévero-Vostótxnie Sadi.